1836 isch e Zollhuus baut worre wo noo zu Nollinge ghört het. Usserem Zollhuus, emene Sennhof, em Höllhooggehuus, em Huus Salmegg un dr Wiechsmühli, het s Gebiet vum hütige Rhyfälde numme uss Fälder un Matte bstande. 1856 isch schliessli e Bahnstation bei Rheinfelden eröffnet worre; d Grundstügg defür sin Buure uss de umliegende Dörfer enteignet worre. Täglich sin vir Züg in beidi Richtunge uf Basel un Waldshüet gfaare. Uf dr Schwiizer Syte isch ersch 1875 e Bahnlinie i Betrieb gno worre. D Ysebahn het aber au zum Niidergang vo dr traditioneli Flösserei un de Poschtkutsche gfüert.